
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

ΤΕΥΧΟΣ ΔΕΥΤΕΡΟ Αρ. Φύλλου 1813 

22 Δεκεμβρίου 2005 


ΠΕΡΙΕΧΟΜΕΝΑ 


ΑΠΟΦΑΣΕΙΣ 

Αντικατάσταση μέλους Διοικητικού Συμβουλίου Ελ¬ 
ληνικού Κέντρου Ευρωπαϊκών Μελετών. 1 

Άδειες απουσίας στους οπλίτες, δόκιμους έφεδρους 
αξιωματικούς (ΔΕΑ), επίκουρους αξιωματικούς και 
έφεδρους αξιωματικούς που υπηρετούν στις'Ενο- 

πλες Δυνάμεις. 2 

Τροποποίηση Διατάξεων του Οργανισμού της 

ΑΤΕ. 3 

Διάθεση χρηματικού ποσού 250.000,00 Ευρώ για την 
οικονομική ενίσχυση του ΚΤΕΛ Ν. Ευρυτανίας Α.Ε. 
λόγω καταστροφής των κτιριακών εγκαταστά- 

σεών του, από κατάρρευση δημοτικής οδού. 4 

Ορισμός μελών στο Επιστημονικό-Γνωμοδοτικό Συμ¬ 
βούλιο που συστάθηκε στο Υπουργείο Μεταφο¬ 
ρών και Επικοινωνιών με την παρ. ζ του άρθρου 
13 του ν. 2578/1998». 5 


Α ΠΟΦΑΣΕ ΙΣ 

Αριθ: Π46Β-32790/ΑΣ 13516 (1) 


Αντικατάσταση μέλους Διοικητικού Συμβουλίου Ελλη¬ 
νικού Κέντρου Ευρωπαϊκών Μελετών. 

Ο ΥΦΥΠΟΥΡΓΟΣ ΕΞΩΤΕΡΙΚΩΝ 

Έχοντας υπόψη : 

1. Τη διάταξη του άρθρου 50 του ν. 2594/1998 Κύρωση 
ως Κώδικα του σχεδίου νόμου «Οργανισμός του Υπουρ¬ 
γείου Εξωτερικών» (ΦΕΚ 62/τ.Α' /24.3.1998). 

2. Τη διάταξη του άρθρου 2 παρ. 2 του ν. 1791/1988 
«Ιδρυση Ελληνικού Κέντρου Ευρωπαϊκών Μελετών και 
άλλες διατάξεις» (ΦΕΚ 141/τ.Α' /23.6.1988). 

3. Την υπ’ αριθμ. ΑΝΥΠ 342/8.9.1988 απόφαση του 
Αναπληρωτή Υπουργού Εξωτερικών «Διοίκηση και Λει¬ 
τουργία του Ελληνικού Κέντρου Ευρωπαϊκών Μελετών» 
(ΦΕΚ 650/τ.Β78.9.1988), όπως τροποποιήθηκε με την υπ' 
αριθμ. 428/4.6.1993 απόφαση του Υπουργού Εξωτερικών 
(ΦΕΚ 556/τ.Β727.7.1993). 

4. Την υπ’ αριθμ. ΑΝΥΠ 208/16.6.1989 απόφαση του 
Αναπληρωτή Υπουργού Εξωτερικών «Διοίκηση και Λει¬ 
τουργία του Ελληνικού Κέντρου Ευρωπαϊκών Μελετών» 
(ΦΕΚ 498/τ.Β'). 


5. Την υπ’ αριθμ. Π23ΥΦΥΠ-6974/ΑΣ 3242/19.3.2004 από¬ 
φαση του Πρωθυπουργού και του Υπουργού Εξωτερικών 
«Καθορισμός Αρμοδιοτήτων του Υφυπουργού Εξωτερι¬ 
κών Ιωάννη Βαληνάκη» (ΦΕΚ 523/τ.Β722.3.2004). 

6. Την υπ’ αριθμ. Π46Β-14305/ΑΣ 6373/1.6.2004 από¬ 
φαση του Υφυπουργού Εξωτερικών Ιωάννη Βαληνάκη 
«Ορισμός νέων μελών του Διοικητικού Συμβουλίου του 
Ελληνικού Κέντρου Ευρωπαϊκών Μελετών» (ΦΕΚ 855/ 
τ.Β7ΐ 0.6.20 04). 

7. Την υπ’ αριθμ. Π46Β-4013/ΑΣ 1590/23.2.2005 από¬ 
φαση του Υφυπουργού Εξωτερικών Ιωάννη Βαληνάκη 
«Αντικατάσταση μελών του Διοικητικού Συμβουλίου 
του Ελληνικού Κέντρου Ευρωπαϊκών Μελετών» (ΦΕΚ 
278/τ.Β73.3.2005). 

8. Την από 8.4.2005 υποβληθείσα παραίτηση του 
Οδυσσέα Κυριακόπουλου, Προέδρου του Συνδέσμου 
Ελληνικών Βιομηχανιών, από μέλος του Ελληνικού Κέ¬ 
ντρου Ευρωπαϊκών Μελετών (Ε.Κ.Ε.Μ.). 

9. Το υπ’ αριθμ. ΔΓ.ΦΥΠΕΞ/ΑΣ 954/18.11.2005 έγγραφο 
του Διπλωματικού Γραφείου του Υφυπουργού Εξωτε¬ 
ρικών Ιωάννη Βαληνάκη. 

10. Τη διάταξη του άρθρου 90 του Π. Διατάγματος 
63/21.4.2005 «Κωδικοποίηση της νομοθεσίας για την 
Κυβέρνηση και τα κυβερνητικά όργανα» (ΦΕΚ 98/τ.Α7 
22.4.2005) και το γεγονός ότι από την παρούσα από¬ 
φαση δεν προκαλείται επιπλέον δαπάνη σε βάρος του 
Δημοσίου, αποφασίζουμε: 

Αποδεχόμεθα την από 8.4.2005 παραίτηση του Οδυσ¬ 
σέα Κυριακόπουλου, Προέδρου του Συνδέσμου Ελλη¬ 
νικών Βιομηχανιών, από μέλος του Ελληνικού Κέντρου 
Ευρωπαϊκών Μελετών. 

Σε αντικατάσταση του ανωτέρω ορίζουμε ως μέλος 
του Ε.Κ.Ε.Μ., για το μέχρι της λήξεως της θητείας των 
μελών του παρόντος Διοικητικού Συμβουλίου χρονι¬ 
κό διάστημα, τον θωμά Μούτο, Καθηγητή Διεθνών και 
Ευρωπαϊκών Οικονομικών Σπουδών του Οικονομικού 
Πανεπιστημίου Αθηνών. 

Κατά τα λοιπά ισχύουν η υπ’ αριθμ. Π46Β-14305/ΑΣ 
6373/1.6.2004 (ΦΕΚ 855/τ.Β7ΐ0.6.2004) υπουργική από¬ 
φαση «Ορισμός νέων μελών Διοικητικού Συμβουλίου 
Ε.Κ.Ε.Μ.» και η υπ’ αριθμ. Π46Β-4013/ΑΣ 1590/23.2.2005 
υπουργική απόφαση «Αντικατάσταση μελών Διοικητικού 
Συμβουλίου Ε.Κ.Ε.Μ.» (ΦΕΚ 278/τ.Β73.3.2005). 










24876 


ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 13 Δεκεμβρίου 2005 

Ο ΥΦΥΠΟΥΡΓΟΣ 

ΙΩΑΝΝΗΣ ΒΑΛΗΝΑΚΗΣ 
-♦- 

Αριθ. Φ. 429.1/46/158169 (2) 

Άδειες απουσίας στους οπλίτες, δόκιμους έφεδρους 
αξιωματικούς (ΔΕΑ), επίκουρους αξιωματικούς και 
έφεδρους αξιωματικούς που υπηρετούν στις Ένο¬ 
πλες Δυνάμεις. 

Ο ΥΦΥΠΟΥΡΓΟΣ ΕΘΝΙΚΗΣ ΑΜΥΝΑΣ 

Έχοντας υπόψη: 

α. Τις διατάξεις της παραγράφου 3 του άρθρου 41 
του ν. 3421/2005 «Στρατολογία των Ελλήνων και άλλες 
διατάξεις» (ΦΕΚ 302/13.12.2005, τ. Α'). 

β. Τις διατάξεις της υπ’ αριθμ. 177026/17.3.2004 κοινής 
απόφασης Πρωθυπουργού και Υπουργού Εθνικής Αμυ¬ 
νας «Ανάθεση αρμοδιοτήτων Υπουργού Εθνικής Άμυνας 
στους Υφυπουργούς Εθνικής Άμυνας» (ΦΕΚ 517/17.3.2004, 
τ. Β'). 

γ. Το γεγονός ότι από τις διατάξεις της απόφασης 
αυτής δεν προκαλείται δαπάνη σε βάρος του κρατικού 
προϋπολογισμού. 

δ. Σχετική πρόταση του Αρχηγού Γ.Ε.ΕΘ.Α., αποφα¬ 
σίζουμε: 

Άρθρο 1 
Γ ενικά 

Στους οπλίτες, δόκιμους έφεδρους αξιωματικούς 
(ΔΕΑ), επίκουρους αξιωματικούς και έφεδρους αξιω¬ 
ματικούς που υπηρετούν στις Ένοπλες Δυνάμεις, για 
εκπλήρωση της στρατεύσιμης και πρόσθετης στρατιω¬ 
τικής τους υποχρέωσης, χορηγούνται άδειες απουσίας 
σύμφωνα με όσα καθορίζονται στα επόμενα άρθρα της 
παρούσας απόφασης. 

Άρθρο 2 
Κανονική Άδεια 

1. Χορηγείται κανονική άδεια διάρκειας τριών (3) ημε¬ 
ρών για κάθε πλήρες δίμηνο πραγματικής στρατιωτικής 
υπηρεσίας που οι υπηρετούντες οφείλουν να υπηρε¬ 
τήσουν, χωρίς να υπερβαίνει τις τριάντα (30) ημέρες 
συνολικά. Ως πλήρες δίμηνο θεωρείται και ο πλήρης 
μήνας που τυχόν απομένει μετά την αφαίρεση των δι- 
μήνων από το σύνολο της καθοριζομένης προς απόλυση 
πραγματικής στρατιωτικής υπηρεσίας. 

2. Η κανονική άδεια είναι υποχρεωτική και χορηγείται 
οποτεδήποτε μετά τη συμπλήρωση της βασικής εκπαί¬ 
δευσης, εφάπαξ ή σε τμήματα διάρκειας δύο (2) τουλά¬ 
χιστον ημερών το καθένα. Σ’ εξαιρετικές περιπτώσεις 
είναι δυνατόν να χορηγείται και κατά τη διάρκεια της 
βασικής εκπαίδευσης, μετά την ορκωμοσία των υπη- 
ρετούντων, κανονική άδεια μέχρι τέσσερις (4) ημέρες, 
εφάπαξ ή σε δύο (2) τμήματα των δύο (2) ημερών. Η 
συνδρομή ή όχι εξαιρετικής περίπτωσης κρίνεται από 
το Διοικητή της Μονάδας ή της Υπηρεσίας στην οποία 
αυτοί υπηρετούν. 


3. Η κανονική άδεια χορηγείται αναλογικά καθ’ όλη τη 
διάρκεια της στρατιωτικής υπηρεσίας και οπωσδήποτε 
τουλάχιστον το ήμισυ αυτής πριν το τελευταίο δίμηνο 
από την απόλυση. 

Άρθρο 3 
Τιμητική Άδεια 

1. Χορηγείται τιμητική άδεια μέχρι δέκα (10) ημέρες, 
χωριστά για κάθε διακεκριμένη πράξη των υπηρετού- 
ντων, που έλαβε χώρα κατά την διάρκεια της εκπλήρω¬ 
σης της στρατιωτικής τους υποχρέωσης. Για την ίδια 
διακεκριμένη πράξη μπορεί να χορηγηθεί τιμητική άδεια 
μόνο μία φορά. Αν η διακεκριμένη πράξη επαναληφθεί, 
μπορεί να χορηγηθεί νέα τιμητική άδεια. 

2. Η χορήγηση της τιμητικής άδειας δεν είναι υποχρεω¬ 
τική, εκτός της αιμοδοτικής, η οποία μπορεί να χορηγηθεί 
μέχρι δύο (2) φορές κατά την διάρκεια της εκπλήρωσης 
της στρατεύσιμης στρατιωτικής υποχρέωσης, και δεν 
υπερβαίνει τις τέσσερις (4) ημέρες κάθε φορά. 

3. Για την εφαρμογή του άρθρου αυτού, ως διακεκρι¬ 
μένες θεωρούνται οι παρακάτω πράξεις: 

α. Αυτές που υπερβαίνουν τα όρια της συνήθους μέ¬ 
ριμνας και φροντίδας για τα μέσα και τα υλικά της 
στρατιωτικής υπηρεσίας. 

β. Αυτές που συνιστούν αλληλεγγύη προς τρίτους 
που δεν υπαγορεύονται από ιδιαίτερο καθήκον ή υπο¬ 
χρέωση. 

γ. Οι διακρίσεις σε κοινωνικούς ή επιστημονικούς το¬ 
μείς που οφείλονται σε εργασίες ή δραστηριότητες του 
οπλίτη ή ΔΕΑ ή επίκουρου ή Εφέδρου Αξιωματικού κατά 
την διάρκεια εκπλήρωσης της θητείας του. 

δ. Η αιμοδοσία μέχρι δύο (2) φορές κι εφόσον δεν 
έγινε για συγγενή μέχρι δεύτερου βαθμού εξ αίματος 
ή εξ αγχιστείας, δηλαδή εφόσον δεν έγινε για σύζυ¬ 
γο, γονείς, παππού, γιαγιά, αδέλφια ή τέκνα αυτού που 
έλαβε την άδεια. 

4. Διακεκριμένη πράξη θεωρείται και η συμμετοχή 
σε αθλητικές δραστηριότητες Εθνικών ή Ολυμπιακών 
ομάδων ατομικών ή ομαδικών αθλημάτων, ή αθλητικών 
συλλόγων ή σωματείων πρώτης ή δεύτερης εθνικής 
κατηγορίας. Η τιμητική αυτή άδεια δεν είναι υποχρε¬ 
ωτική και: 

α. Η διάρκειά της καθορίζεται για κάθε φορά: 

(1) Μέχρι τριάντα (30) ημέρες για όσους κατακτούν 
πρώτη, δεύτερη ή τρίτη θέση σε Ολυμπιακούς, σε Πα¬ 
γκόσμιους ή Πανευρωπαϊκούς αγώνες ή διοργανώσεις. 

(2) Μέχρι είκοσι (20) ημέρες για όσους συμμετέχουν σε 
αγώνες Εθνικών και Ολυμπιακών ομάδων σε επίσημες 
διοργανώσεις, ανάλογα με τη διάρκεια των διοργανώ¬ 
σεων. 

(3) Μέχρι δέκα (10) ημέρες για όσους συμμετέχουν 
στην προετοιμασία για επίσημες διοργανώσεις. 

(4) Τρεις (3) ημέρες για όσους συμμετέχουν σε μεμο¬ 
νωμένους αγώνες στο εσωτερικό και πέντε (5) ημέρες 
στο εξωτερικό. 

β. Γ ια τη χορήγηση υποβάλλεται βεβαίωση από την 
οποία να προκύπτει η συμμετοχή σε διοργάνωση, αγώ¬ 
νες ή προετοιμασία: 

(1) Προκειμένου περί συμμετεχόντων σε Εθνικές ή 
Ολυμπιακές ομάδες, βεβαίωση από την αρμόδια Ομο¬ 
σπονδία ή άλλη αρχή. 

(2) Προκειμένου περί συμμετεχόντων σε συλλόγους ή 
σωματεία από τους συλλόγους ή τα σωματεία αυτά. 

5. Αρμόδιος να κρίνει αν συντρέχει κάποια από τις 
παραπάνω προϋποθέσεις είναι ο διοικητής της Μονά¬ 
δας ή ανεξάρτητης Υπομονάδας ή Υπηρεσίας, ο οποίος 
αποφασίζει είτε με βάση στοιχεία ή έγγραφα που πε¬ 
ριέρχονται σ’ αυτόν ή προσκομίζει ο ενδιαφερόμενος 
είτε εξ ιδίας αντιλήψεως. Αντίγραφα των στοιχείων αυ¬ 
τών και σχετικό απόσπασμα Ημερήσιας Διαταγής για 
τη χορήγηση της τιμητικής άδειας επισυνάπτονται στ’ 
ατομικά έγγραφα του υπηρετούντος. 

6. Διακεκριμένη πράξη θεωρείται επίσης και η υπηρε¬ 
σία σε Μονάδες ή υπηρεσίες των Ενόπλων Δυνάμεων 
που εδρεύουν ή αναπτύσσονται για επιχειρησιακούς 
λόγους στις περιοχές Θράκης, νήσων Ανατολικού Αιγαί¬ 
ου, Δωδεκανήσου και νήσου Κύπρου, για την χορήγηση 
τιμητικής άδειας. Η τιμητική αυτή άδεια: 

α. Διαρκεί δύο (2) ημέρες για κάθε πλήρη μήνα που 
πραγματικά υπηρετείται στις περιοχές αυτές και όχι 
πλασματικά, όπως λ.χ. εγγραφή στη δύναμη Μονάδας 
χωρίς παρουσίαση σ’ αυτήν ή με απόσπαση εκτός των 
περιοχών αυτών ή με διακοπτόμενη υπηρεσία. 

β. Χορηγείται υποχρεωτικά σε περιόδους που δεν έχει 
διαταχθεί αυξημένη ετοιμότητα ή επαγρύπνηση ή συ¬ 
ναφή μέτρα του Εθνικού Συστήματος Συναγερμού μετά 
την συμπλήρωση δίμηνης υπηρεσίας στις παραπάνω 
περιοχές και οπωσδήποτε εντός μηνός από την συμπλή¬ 
ρωση του διμήνου που την δικαιολογεί. Στις περιπτώσεις 
μεταθέσεων η παραπάνω άδεια που δεν χορηγήθηκε, 
χορηγείται κατά τις ανωτέρω καταστάσεις ετοιμότητας 
από τη νέα Μονάδα εντός μηνός από την παρουσίαση 
σ’ αυτή. Ειδικά σε όσους υπηρετούν στη νήσο Κύπρο η 
προαναφερόμενη τιμητική άδεια μπορεί να χορηγηθεί 
μετά τον επαναπατρισμό των υπηρετούντων. 

γ. Δεν χορηγείται στους υπηρετούντες σε Μονάδες 
της Θράκης, εφόσον έχουν μόνιμη κατοικία στο Νομό 
όπου εδρεύει η Μονάδα τους καθώς και σε όσους υπη¬ 
ρετούν σε Μονάδες των νησιών Ανατολικού Αιγαίου, 
Δωδεκανήσου και νήσου Κύπρου εφόσον κατοικούν 
μόνιμα στα νησιά που υπηρετούν. 

Αρθρο 4 

Αναρρωτική άδεια 

1. Η αναρρωτική άδεια χορηγείται από τις αρμόδιες 
Επιτροπές Αναρρωτικών Αδειών (ΕΑΑ) των Ενόπλων 
Δυνάμεων. Αυτές ενημερώνουν σχετικά εντός της ίδιας 
ημέρας τις Μονάδες των υπηρετούντων που έλαβαν την 
αναρρωτική άδεια. Οι αποφάσεις των Επιτροπών Αναρ¬ 
ρωτικών Αδειών για την χορήγηση αναρρωτικής άδειας, 
εφαρμόζονται υποχρεωτικά τόσο από τις Μονάδες όσο 
κι απ’ αυτούς στους οποίους αφορούν. 

2. Η αναρρωτική άδεια χορηγείται οποτεδήποτε κατά 
την διάρκεια εκπλήρωσης της στρατιωτικής υποχρέω¬ 
σης, σύμφωνα με τις διατάξεις που κάθε φορά ισχύ¬ 
ουν για την λειτουργία των Επιτροπών Αναρρωτικών 
Αδειών. 

3. Η αναρρωτική άδεια μέχρι τρεις (3) ημέρες για κάθε 
πλήρες δίμηνο πραγματικής στρατιωτικής υπηρεσίας 
που οι υπηρετούντες οφείλουν να υπηρετήσουν, λογί¬ 
ζεται ως χρόνος πραγματικής στρατιωτικής υπηρεσίας. 
Ως πλήρες δίμηνο θεωρείται και ο πλήρης μήνας που 
τυχόν απομένει μετά την αφαίρεση των διμήνων από το 
σύνολο της καθοριζομένης προς απόλυση πραγματικής 
στρατιωτικής υπηρεσίας. 


4. Ολόκληρη η αναρρωτική άδεια που χορηγείται 
μετά από νοσηλεία για βλάβη ή πάθηση που προήλθε 
από την εκτέλεση της υπηρεσίας και εξαιτίας αυτής, 
λογίζεται ως χρόνος πραγματικής στρατιωτικής υπη¬ 
ρεσίας. Η αναγνώριση της άδειας αυτής ως χρόνου 
πραγματικής στρατιωτικής υπηρεσίας γίνεται από το 
αρμόδιο Στρατολογικό Γ ραφείο, με βάση σχετικό πό¬ 
ρισμα ένορκης προανάκρισης ή ένορκης διοικητικής 
εξέτασης (ΕΔΕ) ή αντιγράφου αναφοράς του παθό- 
ντος, σχετικού εγγράφου της Μονάδας και της ιατρικής 
γνωμάτευσης της νοσηλείας του παθόντα. Οι Μονάδες 
μετά την καταχώριση της μεταβολής χορήγησης της 
αναρρωτικής άδειας στα σχετικά βιβλία που τηρούν 
και στα ατομικά έγγραφα του παθόντα, γνωρίζουν 
στο αρμόδιο Στρατολογικό Γ ραφείο την μεταβολή της 
αναρρωτικής άδειας και στέλνουν σ’ αυτό αντίγραφο 
της γνωμάτευσης της ΕΑΑ καθώς και αντίγραφο του 
πορίσματος Ένορκης Προανάκρισης ή ΕΔΕ κι εφόσον 
δεν έχουν εκδοθεί αυτές η αναγνώριση γίνεται βάσει 
εγγράφου της Μονάδας, που θα περιγράφει αναλυτικά 
το συμβάν, αναφοράς του παθόντα και ιατρικής γνω¬ 
μάτευσης του νοσοκομείου νοσηλείας του, στην οποία 
θ’ αναγράφεται υποχρεωτικά το είδος του τραύματος 
και οι τυχόν μελλοντικές επιπτώσεις αυτού στην υγεία 
του παθόντα. Τα ΣΓ μετά την λήψη της σχετικής μετα¬ 
βολής, την καταχωρίζουν στην στρατολογική μερίδα 
των παθόντων, τηρώντας τα σχετικά δικαιολογητικά 
στο αρχείο τους και γνωστοποιούν στη Μονάδα αν ο 
χρόνος της αναρρωτικής άδειας θεωρείται ή όχι ως 
χρόνος στρατιωτικής υπηρεσίας παραγγέλοντας ταυ¬ 
τόχρονα την καταχώριση της σχετικής μεταβολής στ’ 
ατομικά έγγραφα αυτών. Εφόσον υπάρχει αμφιβολία 
υποβάλλουν τα σχετικά δικαιολογητικά ιεραρχικά στο 
Γ ενικό Επιτελείο του οικείου Κλάδου των Ενόπλων Δυ¬ 
νάμεων για λήψη απόφασης. 

5. Διευκρινίζεται επίσης ότι σύμφωνα με τις διατάξεις 
της παραγράφου 2 του άρθρου 41 του ν. 3421/2005, 
ολόκληρη η αναρρωτική άδεια που χορηγείται στους 
εφέδρους αξιωματικούς, επίκουρους αξιωματικούς και 
ΔΕΑ, λογίζεται ως χρόνος πραγματικής στρατιωτικής 
υπηρεσίας. 

Άρθρο 5 
Αγροτική άδεια 

1. Η αγροτική άδεια χορηγείται στους κατ’ επάγγελ¬ 
μα αγρότες, στους έχοντες αγροτικές ασχολίες και σ’ 
όσους είναι μέλη οικογένειας που τουλάχιστον ένας 
συγγενής εξ αίματος ή εξ αγχιστείας πρώτου βαθμού 
είναι κατ’ επάγγελμα αγρότης. Το ύψος της αγροτικής 
άδειας είναι τρεις (3) ημέρες για κάθε πλήρες δίμηνο 
πραγματικής στρατιωτικής υπηρεσίας που οι υπηρετού¬ 
ντες οφείλουν να υπηρετήσουν, χωρίς να υπερβαίνει 
συνολικά τις είκοσι (20) ημέρες. Ως πλήρες δίμηνο θε¬ 
ωρείται και ο πλήρης μήνας που τυχόν απομένει μετά 
την αφαίρεση των διμήνων από το σύνολο της καθο- 
ριζομένης προς απόλυση πραγματικής στρατιωτικής 
υπηρεσίας. 

2. Η αγροτική άδεια δεν είναι υποχρεωτική και χορη¬ 
γείται οποτεδήποτε μετά την βασική και ειδική εκπαί¬ 
δευση εφάπαξ ή σε τμήματα των δύο (2) τουλάχιστον 
ημερών το καθένα. 

3. Όσοι λαμβάνουν αγροτική άδεια, μετά την επιστρο¬ 
φή τους απ’ αυτή, οφείλουν να προσκομίσουν στη Μο- 

νάδα τους βεβαίωση του προέδρου της Κοινότητας ή 
του Δημάρχου ή του οργάνου που διοικεί τον αγρο¬ 
τικό συνεταιρισμό ή άλλης αρμόδιας υπηρεσίας που 
έχει έδρα στον τόπο διαμονής αυτών που έλαβαν την 
άδεια, από την οποία να προκύπτει ότι αυτοί είναι κατ’ 
επάγγελμα αγρότες ή ότι ασχολούνται με αγροτικές 
εργασίες ή ότι είναι μέλη οικογένειας που τουλάχι¬ 
στον ένας συγγενής εξ αίματος ή εξ αγχιστείας πρώτου 
βαθμού είναι κατ’ επάγγελμα αγρότης και ότι κατά την 
διάρκεια της άδειας πραγματοποίησαν ή συμμετείχαν 
σε αγροτικές εργασίες. 

4. Για την εφαρμογή του άρθρου αυτού θεωρείται ως 
κατ’ επάγγελμα αγρότης κάθε φυσικό πρόσωπο, μέλος 
αγροτικού νοικοκυριού, που εργάζεται για την παραγωγή 
γεωργικών (φυτικής ή ζωϊκής κατεύθυνσης), δασικών κι αλι¬ 
ευτικών προϊόντων και εντάσσεται στον αγροτικό τομέα, 
ως κομμάτι του πρωτογενούς τομέα της οικονομίας. 

Άρθρο 6 
Φοιτητική άδεια 

1. Χορηγείται φοιτητική άδεια στους φοιτητές σχολής 
της τριτοβάθμιας εκπαίδευσης εσωτερικού ή εξωτερι¬ 
κού, για κύριες ή για μεταπτυχιακές σπουδές. 

2. Το ύψος της φοιτητικής άδειας είναι τρεις (3) ημέ¬ 
ρες για κάθε πλήρες δίμηνο πραγματικής στρατιωτικής 
υπηρεσίας που οι υπηρετούντες οφείλουν να υπηρετή¬ 
σουν, χωρίς να υπερβαίνει τις είκοσι (20) ημέρες. Ως 
πλήρες δίμηνο θεωρείται και ο πλήρης μήνας που τυ¬ 
χόν απομένει μετά την αφαίρεση των διμήνων από το 
σύνολο της καθοριζομένης προς απόλυση πραγματικής 
στρατιωτικής υπηρεσίας. 

3. Όσοι λαμβάνουν φοιτητική άδεια, μετά την επιστρο¬ 
φή τους απ’ αυτή οφείλουν να προσκομίσουν στη Μονά¬ 
δα τους βεβαίωση της οικείας σχολής της τριτοβάθμιας 
εκπαίδευσης, περί συμμετοχής, κατά τη διάρκεια της 
άδειας, σε εξετάσεις (τμηματικές, προαγωγικές, απολυ¬ 
τήριες ή πτυχιακές). 

4. Γ ια την εφαρμογή του άρθρου αυτού φοιτητής θε¬ 
ωρείται όποιος είναι γραμμένος σε εκπαιδευτικό ίδρυμα 
ή σχολή της τριτοβάθμιας εκπαίδευσης, αναγνωρισμένη 
από τις αρμόδιες κρατικές υπηρεσίες του εσωτερικού 
ή του εξωτερικού για κύριες ή μεταπτυχιακές σπουδές. 
Όσοι είναι γραμμένοι σε φροντιστήριο ή σε εκπαιδευ¬ 
τήριο που δεν είναι αναγνωρισμένο ή ενταγμένο σε 
βαθμίδα εκπαίδευσης (εργαστήριο ελευθέρων σπουδών 
κλπ) καθώς και όσοι είναι γραμμένοι σε εκπαιδευτικό 
ίδρυμα του εσωτερικού ή του εξωτερικού για απόκτηση 
διδακτορικού διπλώματος, δεν θεωρούνται φοιτητές 
κατά την έννοια του άρθρου αυτού. 

Άρθρο 7 

Άδεια για αντιμετώπιση θεομηνίας 

1. Χορηγείται σ’ αυτούς που έχουν οικογενειακή, ατο¬ 
μική ή πατρική κατοικία ή περιουσία σε περιοχή που 
επλήγη από θεομηνία (σεισμό, πλημμύρα κλπ.). 

2. Το ύψος της άδειας γί αντιμετώπιση θεομηνίας είναι 
τρεις (3) ημέρες για κάθε πλήρες δίμηνο πραγματικής 
στρατιωτικής υπηρεσίας που οι υπηρετούντες οφεί¬ 
λουν να υπηρετήσουν, χωρίς να υπερβαίνει τις είκοσι 
(20) ημέρες. Ως πλήρες δίμηνο θεωρείται και ο πλήρης 
μήνας που τυχόν απομένει μετά την αφαίρεση των δι¬ 
μήνων από το σύνολο της καθοριζομένης προς απόλυση 
πραγματικής στρατιωτικής υπηρεσίας. 


3. Όσοι λαμβάνουν άδεια γί αντιμετώπιση θεομηνίας, 
μετά την επιστροφή τους απ’ αυτή, οφείλουν να προσκο¬ 
μίσουν στη Μονάδα τους βεβαίωση του γραφείου ΠΣΕΑ 
της αρμόδιας Νομαρχίας, από την οποία να προκύπτει 
ότι η περιοχή όπου βρίσκεται η οικογενειακή, ατομική 
ή πατρική κατοικία ή περιουσία αυτού που έλαβε την 
άδεια, έχει πληγεί προσφάτως από θεομηνία. Την ως 
άνω βεβαίωση μπορεί να ζητήσει και η Μονάδα στην πε¬ 
ρίπτωση που αυτός δηλώνει ότι η έκδοσή της δεν ήταν 
ευχερής μετά τη λήξη της άδειας, λόγω των διοικητικών 
δυσχεριών εξαιτίας της θεομηνίας. Στις περιπτώσεις 
που η εκδήλωση της θεομηνίας είναι λόγω της έκτασής 
της αυταπόδεικτη, τη βεβαίωση εκδίδει ο Διοικητής που 
χορήγησε την άδεια. 

Άρθρο 8 

Προσωπική άδεια 

1. Χορηγείται προσωπική άδεια μέχρι δέκα (10) ημέρες 
συνολικά σ’ αυτούς που έχουν σημαντικό πρόβλημα για 
την επίλυση του οποίου είναι αναγκαία η αυτοπρόσω¬ 
πη παρουσία τους ή σοβαρή οικογενειακή υποχρέωση 
που αναφέρεται σε σύζυγο ή συγγενή μέχρι δευτέρου 
βαθμού εξ αίματος ή εξ αγχιστείας. 

2. Η προσωπική άδεια δεν είναι υποχρεωτική και χο¬ 
ρηγείται οποτεδήποτε κατά την διάρκεια εκπλήρωσης 
της στρατεύσιμης στρατιωτικής υποχρέωσης. 

3. Όσοι λαμβάνουν προσωπική άδεια, μετά την επι¬ 
στροφή τους απ’ αυτή, οφείλουν να προσκομίσουν στη 
Μονάδα τους βεβαίωση ή πιστοποίηση οποιοσδήποτε 
Αρχής από την οποία να προκύπτει η συνδρομή των 
προϋποθέσεων χορήγησης της άδειας (π.χ. ιατρικά 
πιστοποιητικά ή βεβαιώσεις, βεβαιώσεις Δημοσίων ή 
Δημοτικών αρχών κλπ). Στις περιπτώσεις που δεν είναι 
δυνατή η προσκόμιση βεβαίωσης ή πιστοποίησης λόγω 
της φύσης του προσωπικού προβλήματος ή όταν επι¬ 
βάλλεται η τήρηση εχεμύθειας, τη βεβαίωση εκδίδει ο 
Διοικητής που χορήγησε την άδεια. 

Άρθρο 9 

Άδεια επικίνδυνης εργασίας 

1. Η άδεια επικίνδυνης εργασίας χορηγείται σε όσους 
υπηρετούν και εκτελούν ως κύριο έργο αυτό του χει¬ 
ριστή ακτινολογικών μηχανημάτων ή εμφανιστή ακτι¬ 
νολογικών εργαστηρίων ή ραδιοφυσικού (χειριζόμενου 
ραδιοϊσότοπα) σε κάθε φύσης εργαστήρια των Ενόπλων 
Δυνάμεων. 

2. Το ύψος της άδειας επικίνδυνης εργασίας είναι 
πέντε (5) ημέρες για κάθε πλήρες δίμηνο πραγματι¬ 
κής απασχόλησης με τις παραπάνω εργασίες, χωρίς 
να υπερβαίνει τις τριάντα (30) ημέρες για κάθε πλήρες 
δωδεκάμηνο εκτέλεσης επικίνδυνης εργασίας. Γ ια τον 
πλήρη μήνα που τυχόν απομένει μετά την αφαίρεση των 
διμήνων από το σύνολο της πραγματικής απασχόλησης 
με τις παραπάνω εργασίες, χορηγείται άδεια επικίν¬ 
δυνης εργασίας δύο (2) ημερών. Ως προς τον τρόπο 
χορήγησης εφαρμόζονται ανάλογα όσα ισχύουν για τη 
χορήγηση της κανονικής άδειας. 

3. Για την δικαιολόγηση της άδειας επικίνδυνης ερ¬ 
γασίας οι Μονάδες ή οι Υπηρεσίες που εκπληρώθηκε η 
επικίνδυνη εργασία εκδίδουν βεβαίωση περί του χρόνου 
εκτέλεσης του σχετικού έργου. Η βεβαίωση κατατίθεται 
στην Μονάδα η οποία χορηγεί την άδεια. 

Άρθρο 10 
Γονική άδεια 

1. Χορηγείται γονική άδεια πέντε (5) ημερών για κάθε 
τέκνο που βρίσκεται στη ζωή. 

2. Η γονική άδεια είναι υποχρεωτική και χορηγείται 
οποτεδήποτε μετά τη βασική εκπαίδευση βάσει πιστο¬ 
ποιητικού οικογενειακής κατάστασης το οποίο εκδί- 
δεται από το Δήμο ή την Κοινότητα στα Δημοτολό¬ 
για των οποίων οι δικαιούχοι είναι γραμμένοι και δεν 
έχει παρέλθει δίμηνο από την έκδοσή του. Η έκδοση 
του πιστοποιητικού αυτού ζητείται αυτεπάγγελτα από 
τις Μονάδες, κατόπιν έγγραφης εξουσιοδότησης από 
τον ενδιαφερόμενο και σύμφωνα με τη διαδικασία που 
καθορίζεται από την εκάστοτε ισχύουσα νομοθεσία. 
Όταν η αυτεπάγγελτη αναζήτηση καθίσταται ιδιαί¬ 
τερα δυσχερής λόγω πολυπλοκότητας της σύνθεσης 
της οικογενειακής μερίδας των ενδιαφερομένων (π.χ. 
πολλαπλοί γόμοι των γονέων κλπ) ή αδύνατη επειδή η 
έκδοση του πιστοποιητικού προϋποθέτει την προηγού¬ 
μενη εκδήλωση νομικών πράξεων εκ μέρους των, υπο¬ 
δεικνύεται στους ενδιαφερομένους ν’ απευθυνθούν οι 
ίδιοι στις αρμόδιες αρχές για την έκδοση του σχετικού 
πιστοποιητικού και την προσκόμισή του στη συνέχεια 
στη Μονάδα. 

3. Η γονική άδεια μπορεί να χορηγηθεί εφάπαξ ή σε 
τμήματα των δύο (2) τουλάχιστον ημερών το καθένα. 

Άρθρο 11 

Ειδική άδεια μελών Μη Κυβερνητικών Οργανώσεων 
(Μ.Κ.Ο.) 

1. Χορηγείται ειδική άδεια μέχρι δέκα (10) ημέρες 
συνολικά σε όσους είναι γραμμένοι ως μέλη Μη Κυ¬ 
βερνητικών Οργανώσεων (ΜΚΟ) πριν από την αρχική 
κατάταξή τους στις Ένοπλες Δυνάμεις, η συμμετοχή 
τους σε προγράμματα αυτών κρίνεται αναγκαία για 
συγκεκριμένο χρονικό διάστημα και δεν είναι δυνατή η 
αναπλήρωσή τους από άλλο μέλος της ίδιας οργάνωσης 
που δεν υπηρετεί στις Ένοπλες Δυνάμεις. 

2. Η ως άνω άδεια χορηγείται από τον Υπουργό 
Εθνικής Άμυνας, κατόπιν εισήγησης του Αρχηγού του 
Γενικού Επιτελείου του οικείου Κλάδου μετά την συ¬ 
μπλήρωση της βασικής και ειδικής εκπαίδευσης. Δεν 
χορηγείται στους υποψήφιους έφεδρους αξιωματικούς 
για όσο διάστημα φοιτούν σε κέντρα ή σχολές που 
προβλέπονται για την ονομασία τους σε ΔΕΑ. 

3. Για τη χορήγηση της ειδικής αυτής άδειας για κάθε 
ενδιαφερόμενο μέλος Μη Κυβερνητικής Οργάνωσης 
(ΜΚΟ) θα πρέπει: 

α. Να υποβάλλεται εγγράφως στη Διεύθυνση Στρατο¬ 
λογικού του Γ ενικού Επιτελείου του οικείου Κλάδου των 
Ενόπλων Δυνάμεων, αιτιολογημένο και προσδιορισμένο 
αίτημα της Υπηρεσίας Διεθνούς Αναπτυξιακής Συνερ¬ 
γασίας (Υ.Δ.Α.Σ.) δέκα (10) ημέρες πριν από την έναρξη 
της αιτούμενης άδειας. 

β. Στο αίτημα αυτό θα αναγράφονται απαραίτητα: 

(1) Η ονομασία της Μη Κυβερνητικής Οργάνωσης 
(ΜΚΟ) στην οποία έχει εγγράφει ως μέλος ο ενδιαφε¬ 
ρόμενος και η ημερομηνία εγγραφής του. 

(2) Η έδρα της και ο σκοπός της. 

(3) Ο τόπος εφαρμογής του προγράμματος (περιοχή, 
χώρα), ο ακριβής χρόνος διάρκειας της συμμετοχής στο 
πρόγραμμα και οι λόγοι που καθιστούν απαραίτητη τη 
συμμετοχή του ενδιαφερομένου. 


(4) Η αδυναμία της Οργάνωσης να αναπληρώσει τον 
ενδιαφερόμενο με άλλο μέλος της που δεν υπηρετεί 
στις Ένοπλες Δυνάμεις. 

γ. Το παραπάνω αίτημα να συνοδεύεται από υπεύθυνη 
δήλωση του ν. 1599/1986 συμπληρωμένη και υπογραμ¬ 
μένη από τον ενδιαφερόμενο στην οποία θα δηλώνει 
την επιθυμία του για συμμετοχή στο πρόγραμμα της 
Μη Κυβερνητικής Οργάνωσης (ΜΚΟ). Η απάντηση, θα 
κοινοποιείται και στο αρμόδιο Στρατολογικό Γραφείο 
για την ενημέρωση των παρατηρήσεων της στρατολο¬ 
γικής μερίδας του ενδιαφερομένου. 

4. Η ως άνω άδεια διακόπτεται στις παρακάτω πε¬ 
ριπτώσεις: 

α. Με υπεύθυνη δήλωση του ενδιαφερομένου, στην 
οποία να δηλώνει την επιθυμία του για μη συνέχιση της 
συμμετοχής του στο πρόγραμμα της Μη Κυβερνητικής 
Οργανώσεως (ΜΚΟ). 

β. Σε περίπτωση διακοπής ή ολοκλήρωσης του προ¬ 
γράμματος της Μη Κυβερνητικής Οργανώσεως (ΜΚΟ) 
ενωρίτερα από τον χρόνο λήξης της άδειας. 

γ. Κατόπιν επείγοντος εγγράφου της Υπηρεσίας Δι¬ 
εθνούς Αναπτυξιακής Συνεργασίας (ΥΔΑΣ) προς τη 
Διεύθυνση Στρατολογικού του Γ ενικού Επιτελείου του 
οικείου Κλάδου των Ενόπλων Δυνάμεων, με το οποίο 
θα αίρεται η αναγκαιότητα συμμετοχής του ενδιαφε¬ 
ρομένου για οιονδήποτε λόγο. Στην περίπτωση αυτή 
η ΥΔΑΣ μεριμνά για τον άμεσο επαναπατρισμό του 
ενδιαφερομένου. 

δ. Σε περίοδο γενικής επιστράτευσης ή πολέμου, με 
απόφαση του Υπουργού Εθνικής Άμυνας, ύστερα από 
πρόταση του Αρχηγού ΓΕΕΘΑ. 

5. Ως ημερομηνία διακοπής της άδειας στις παρα¬ 
πάνω περιπτώσεις, λογίζεται η επόμενη του επαναπα¬ 
τρισμού. 

6. Γ ια την δικαιολόγηση της παραπάνω άδειας οι ενδιαφε¬ 
ρόμενοι υποχρεούνται, να προσκομίζουν στη μονάδα τους 
κατά την επιστροφή τους βεβαίωση της ΥΔΑΣ από την οποία 
να προκύπτει η συμμετοχή τους στο πρόγραμμα για όλο το 
χρονικό διάστημα της άδειας. 

Αρθρο 12 
Γ ενικές διατάξεις 

1. Από τις δικαιούμενες άδειες η κανονική, η τιμητική 
λόγω υπηρεσίας σε παραμεθόρια περιοχή και αιμοδο¬ 
σίας, η άδεια επικίνδυνης εργασίας και η γονική χορη¬ 
γούνται υποχρεωτικά από τους διοικητές των Μονάδων, 
ανεξάρτητων Υπομονάδων και Υπηρεσιών, εφόσον πλη- 
ρούνται οι σχετικές προϋποθέσεις. Για τις υπόλοιπες 
πλην αυτής του άρθρου 11 της παρούσας απόφασης και 
της αναρρωτικής, παρέχεται η ευχέρεια στον διοικητή 
της Μονάδας, ανεξάρτητης Υπομονάδας ή Υπηρεσίας 
να εκτιμά αν συντρέχουν λόγοι για την χορήγησή τους 
καθώς και η διάρκειά τους κάθε φορά. 

2. Το σύνολο των αδειών της, αγροτικής, φοιτητικής, 
και της άδειας για αντιμετώπιση θεομηνίας δεν μπορεί 
να ξεπερνά τις τρεις (3) ημέρες για κάθε πλήρες δίμηνο 
πραγματικής στρατιωτικής υπηρεσίας που οι υπηρετού- 
ντες οφείλουν να υπηρετήσουν, χωρίς να υπερβαίνει 
συνολικά τις είκοσι (20) ημέρες. Το σύνολο των παρα¬ 
πάνω αδειών μαζί με την κανονική, την αναρρωτική και 
την προσωπική άδεια δεν μπορεί να ξεπερνά τις τρεις 
(3) ημέρες για κάθε μήνα πραγματικής στρατιωτικής 
υπηρεσίας που οι υπηρετούντες οφείλουν να υπηρε- 

τήσουν. Η γονική άδεια, η ειδική άδεια μελών Μη Κυ¬ 
βερνητικών Οργανώσεων (Μ.Κ.Ο.),η τιμητική άδεια και 
η άδεια επικίνδυνης εργασίας δεν συμπεριλαμβάνονται 
στα παραπάνω όρια αδειών, εφόσον χορηγήθηκαν νο¬ 
μότυπα και δικαιολογήθηκαν επαρκώς. 

3. Μη ληφθείσα κανονική μπορεί να καλύψει οποιαδή¬ 
ποτε άδεια που χορηγήθηκε καθ’ υπέρβαση των ορίων 
της απόφασης αυτής ή δεν δικαιολογήθηκε κατά τα 
προβλεπόμενα, και όχι αντίστροφα. 

4. Τα δικαιολογητικά έγγραφα που προβλέπονται για 
τη δικαιολόγηση των αδειών της απόφασης αυτής επι¬ 
συνάπτονται στ’ ατομικά έγγραφα των υπηρετούντων 
και ελέγχονται κατά την απόλυσή τους από το αρμόδιο 
Στρατολογικό Γραφείο. 

5. Όλες οι κατηγορίες αδειών χορηγούνται εφόσον 
συντρέχουν οι σχετικές προϋποθέσεις, ανεξάρτητα 
από την προηγούμενη χορήγηση ή μη της κανονικής 
άδειας. 

6. Καμία άδεια οποιοσδήποτε κατηγορίας δεν πρέπει 
να διαρκεί μετά την προσδιοριζόμενη ημερομηνία από¬ 
λυσης. Για όσους διατελούν σε άδεια και προσδιορίζεται 
η ημερομηνία της απόλυσής τους κατά την διάρκεια της 
αδείας τους, αυτή διακόπτεται και οι απολυόμενοι επι¬ 
στρέφουν άμεσα στη Μονάδα τους, η οποία προβαίνει 
στις ενέργειες απόλυσής τους. 

7. Οποιοσδήποτε κατηγορίας άδεια, ανεξάρτητα 
από τη διάρκειά της, μπορεί να χορηγηθεί και για το 
εξωτερικό, σύμφωνα με τις ισχύουσες για κάθε Κλάδο 
διαδικασίες. 

8. Σε κάθε περίπτωση εφόσον η απόσταση από την 
έδρα της Μονάδας μέχρι τον τόπο στον οποίο θα δια- 
νυθεί η άδεια είναι δυσανάλογη με την διάρκειά της, ο 
διοικητής μπορεί να δικαιολογεί και τον χρόνο για τη 
μετάβαση στον τόπο προορισμού και για την επιστρο¬ 
φή στη Μονάδα. Ο χρόνος αυτός δεν μπορεί να είναι 
μεγαλύτερος των δύο (2) ημερών. 

9. Γ ια όσους υπηρετούν και τους έχει αναγνωριστεί, 
σύμφωνα με τις διατάξεις των παραγράφων 6 και 7 του 
άρθρου 42 του ν. 3421/2005, ως χρόνος πραγματικής 
στρατιωτικής υπηρεσίας, ο χρόνος που έχουν εκπλη¬ 
ρώσει σε Ανώτερα Στρατιωτικά Εκπαιδευτικά Ιδρύματα 
(ΑΣΕΙ) και Ανώτατες Στρατιωτικές Σχολές Υπαξιωμα- 
τικών (ΑΣΣΥ) ή ως Επαγγελματίες Οπλίτες (ΕΠΟΠ), τα 
όρια των αδειών που δικαιούνται προσδιορίζονται από 
τον χρόνο πραγματικής στρατιωτικής υπηρεσίας που 
οφείλουν να εκπληρώσουν, χωρίς να υπολογίζονται 
τυχόν άδειες που έχουν λάβει ως μαθητές των παρα¬ 
πάνω Σχολών ή ΕΠΟΠ ή ΕΠΥ. Ο χρόνος που τους έχει 
αναγνωριστεί εξαιτίας της υπηρεσίας τους αυτής δεν 
προσμετράται για τον καθορισμό του ύψους των αδειών 
που δικαιούνται. 

Άρθρο 13 
Τελικές διατάξεις 

Η απόφαση αυτή να δημοσιευτεί στην Εφημερίδα της 
Κυβερνήσεως και να ισχύσει από τη δημοσίευσή της. 

Αθήνα, 19 Δεκεμβρίου 2005 

Ο ΥΦΥΠΟΥΡΓΟΣ 

ΙΩΑΝΝΗΣ ΛΑΜΠΡΟΠΟΥΛΟΣ 


Αριθ. 325880 (3) 

Τροποποίηση Διατάξεων του Οργανισμού της ΑΤΕ. 

ΟΙ ΥΠΟΥΡΓΟΙ 
ΕΣΩΤΕΡΙΚΩΝ, ΔΗΜΟΣΙΑΣ 
ΔΙΟΙΚΗΣΗΣ ΚΑΙ ΑΠΟΚΕΝΤΡΩΣΗΣ - 
ΟΙΚΟΝΟΜΙΑΣ ΚΑΙ ΟΙΚΟΝΟΜΙΚΩΝ - 
ΑΓΡΟΤΙΚΗΣ ΑΝΑΠΤΥΞΗΣ ΚΑΙ ΤΡΟΦΙΜΩΝ 

Έχοντας υπόψη: 

1. Τις διατάξεις του άρθρου 1 του ν.δ./τος 170/1974 «Περί 
τροποποιήσεως και συμπληρώσεως διατάξεων του Οργα¬ 
νισμού της Αγροτικής Τράπεζας της Ελλάδος» (Α' 344). 

2. Τις διατάξεις της παρ. 2 του άρθρου 19 του ν. 
1735/1987 «Προσλήψεις στο δημόσιο τομέα, κοινωνικός 
έλεγχος στη δημόσια διοίκηση, πολιτικά δικαιώματα και 
άλλες διατάξεις» (Α 195). 

3. Την υπ’ αριθμ. 226698/1980/6.3.1973 απόφαση του 
Υπουργού Εθνικής Οικονομίας «περί εγκρίσεως του Ορ¬ 
γανισμού της Αγροτικής Τραπέζης της Ελλάδος» (Β' 389), 
που κυρώθηκε με το ν.δ. 213/1973 «περί κυρώσεως της υπ’ 
αριθμ. 226698/1980 της 6ης Μαρτίου 1973 αποφάσεως του 
Υπουργού Εθνικής Οικονομίας και του δια ταύτης εγκρι- 
θέντος Οργανισμού της Αγροτικής Τ ραπέζης της Ελλά¬ 
δος» (Α' 270), όπως τροποποιήθηκε μεταγενέστερα. 

4. Το άρθρο 90 του «Κώδικα Νομοθεσίας για την Κυ¬ 
βέρνηση και τα κυβερνητικά όργανα» που κυρώθηκε 
με το άρθρο πρώτο του π.δ. 63/2005 «Κωδικοποίηση 
της νομοθεσίας για την Κυβέρνηση και τα κυβερνητικά 
όργανα» (Α' 98). 

5. Τις διατάξεις του νόμου 3371/2005 με τον οποίο 
ρυθμίζονται θέματα ασφάλισης του προσωπικού των 
Πιστωτικών Ιδρυμάτων (Α' 178). 

6. Την υπ’ αριθμ. 28/07.12.2005 απόφαση του Διοικητι¬ 
κού Συμβουλίου της Αγροτικής Τράπεζας της Ελλάδος 
με την οποία αποφασίστηκαν οι τροποποιήσεις διατά¬ 
ξεων του Οργανισμού αυτής. 

7. Το γεγονός ότι από τις διατάξεις της παρούσας από¬ 
φασης δεν προκαλείται δαπάνη στον προϋπολογισμό 
της Αγροτικής Τ ράπεζας της Ελλάδος, αποφασίζουμε: 

Εγκρίνουμε την υπ’ αριθμ. 28/7.12.2005 απόφαση του 
Διοικητικού Συμβουλίου της Αγροτικής Τράπεζας της 
Ελλάδος, με την οποία επέρχονται οι παρακάτω τρο¬ 
ποποιήσεις και συμπληρώσεις διατάξεων στον ισχύοντα 
Οργανισμό της Αγροτικής Τ ράπεζας της Ελλάδος. 

Άρθρο 1 

Στο τέλος του άρθρου 69 του Οργανισμού προστίθε¬ 
ται νέα παράγραφος 6 που έχει ως εξής: 

«6. Σε εφαρμογή της παρ. 6 του άρθρου 62 του νόμου 
3371/2005, όπως ισχύει, η Τράπεζα μπορεί, με αίτησή 
της, να ζητήσει από το Ενιαίο Ταμείο Ασφάλισης Τρα- 
πεζοϋπαλλήλων (Ε.Τ.Α.Τ.) να αναλάβει τη διεκπεραίωση 
και διαχείριση των κάθε φύσεως υποθέσεων των ήδη 
ασφαλισμένων και συνταξιούχων στα οικεία επικουρικά 
ταμεία και στους αλληλοβοηθητικούς λογαριασμούς, 
αναλαμβάνοντας παράλληλα όλες τις δεσμεύσεις και 
υποχρεώσεις, σύμφωνα με τις ισχύουσες κάθε φορά 
διατάξεις νόμων. Στην περίπτωση αυτή η Τράπεζα, ως 
εργοδότρια, από 1.1.2006 καταβάλλει στο Ε.Τ.Α.Τ. τις 
εισφορές ασφαλισμένου και εργοδότη για επικουρική 
σύνταξη που κατέβαλε στον Ειδικό Λογαριασμό Βοη¬ 
θημάτων Μελών. Από το χρόνο ασφάλισης των ασφα¬ 
λισμένων και συνταξιούχων στο Ενιαίο Ταμείο Επικού- 

ρικής Ασφάλισης Μισθωτών (Ε.Τ.Ε.Α.Μ.), σε εφαρμογή 
των διατάξεων του ν. 3371/2005, όπως κάθε φορά ισχύει, 
η Τράπεζα, ως εργοδότρια, καταβάλει προς το Ταμείο 
αυτό τις εισφορές ασφαλισμένων και εργοδότη σύμφω¬ 
να με τις κείμενες για το ταμείο αυτό διατάξεις.». 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 21 Δεκεμβρίου 2005 

οι ΥΠΟΥΡΓΟΙ 

ΕΣΩΤΕΡΙΚΩΝ, ΔΗΜΟΣΙΑΣ ΟΙΚΟΝΟΜΙΑΣ 

ΔΙΟΙΚΗΣΗΣ ΚΑΙ ΑΠΟΚΕΝΤΡΩΣΗΣ ΚΑΙ ΟΙΚΟΝΟΜΙΚΩΝ 

ΠΡ. ΠΑΥΛΟΠΟΥΛΟΣ Γ. ΑΛΟΓΟΣΚΟΥΦΗΣ 

ΑΓΡΟΤΙΚΗΣ ΑΝΑΠΤΥΞΗΣ ΚΑΙ ΤΡΟΦΙΜΩΝ 

ΕΥΑΓ. ΜΠΑΣΙΑΚΟΣ 
-♦- 

Αριθ. Β- 70349/6820 (4) 

Διάθεση χρηματικού ποσού 250.000,00 Ευρώ για την 
οικονομική ενίσχυση του ΚΤΕΛ Ν. Ευρυτανίας Α.Ε. 
λόγω καταστροφής των κτιριακών εγκαταστάσεών 
του, από κατάρρευση δημοτικής οδού. 

Ο ΥΠΟΥΡΓΟΣ 

ΜΕΤΑΦΟΡΩΝ ΚΑΙ ΕΠΙΚΟΙΝΩΝΙΩΝ 

Έχοντας υπόψη: 

1. Τις διατάξεις: 

α. Των άρθρων 23 και 29Α' του νόμου 1558/1985 (Α' 
137) όπως το δεύτερο προστέθηκε με το άρθρο 27 του 
ν. 2081/1992 (Α' 154) και αντικαταστάθηκε με το άρθρο 
1 παρ. 2α του ν. 2469/1997 (Α' 38) και έχει περιληφθεί 
στο άρθρο 90, που κυρώθηκε με το άρθρο πρώτο του 
π.δ. 63/2005 (Α' 137) «Κώδικας Νομοθεσίας για την Κυ¬ 
βέρνηση και τα Κυβερνητικά όργανα. 

β. Του άρθρου 13 του ν. 2963/2001 (Α' 268) «Οργάνωση 
και λειτουργία των δημοσίων επιβατικών μεταφορών με 
λεωφορεία, τεχνικός έλεγχος οχημάτων και ασφάλεια 
χερσαίων μεταφορών και άλλες διατάξεις», όπως τρο¬ 
ποποιήθηκε και ισχύει. 

γ. Της υπ’ αριθμ. 2/8 014/Α0024/7.3.2002 (Β' 327) απόφασης 
του Υπουργού Οικονομίας και Οικονομικών «περί συστάσε- 
ως ειδικού λογαριασμού στο Ταχυδρομικό Ταμιευτήριο με 
κωδικό 400 για την εισφορά 1% της περιπτώσεως α της 
παραγράφου 1 του άρθρου 13 του ν. 2963/2001». 

δ. Της υπ’ αριθμ. Β-1188/36/2003 (Β' 24) απόφασης του 
Υπουργού Μεταφορών και Επικοινωνιών «Διαδικασία 
λειτουργίας του ειδικού λογαριασμού 5% του άρθρου 
13 του ν. 2693/2001». 

ε. Της υπ’ αριθμ. Β-28590/2050/8.5.2003 (Β' 652) κοινής 
απόφασης του Υφυπουργού Οικονομίας και Οικονομι¬ 
κών και του Υπουργού Μεταφορών και Επικοινωνιών 
«Λειτουργία του ειδικού λογαριασμού 1% της παρα¬ 
γράφου Ια του άρθρου 13 του ν. 2963/2001 (Α' 268)», 
όπως τροποποιήθηκε και ισχύει με την υπ’ αριθμ. Β- 
64430/4771/15.10.2003 (Β' 1615) όμοια. 

2. Το υπ’ αριθμ. 2186/29.11.2005 έγγραφο της ΠΟΥΑΥΣ 
με συνημμένο το υπ’ αριθμ. 11-2005 έγγραφο του ΚΤΕΛ 
Ν. Ευρυτανίας Α.Ε. που αναφέρεται στην οικονομική 
ενίσχυση του ΚΤΕΛ αυτού, λόγω καταστροφής των 
κτιριακών εγκαταστάσεων του, από την κατάρρευση 
δημοτικής οδού και του τοιχίου που τις συγκροτούσε, 
για την πραγματοποίηση των απαιτούμενων παρεμβα¬ 
τικών έργων στις νέες εγκαταστάσεις αυτού. 


3. Το γεγονός ότι από τις διατάξεις της απόφασης 
αυτής δεν προκαλείται δαπάνη σε βάρος του Κρατικού 
Προϋπολογισμού, αποφασίζουμε: 

1. Από τον ειδικό λογαριασμό 1% της παραγράφου Ια 
του άρθρου 13 του ν. 2963/2001 (Α' 268) που συστάθηκε 
στο Ταχυδρομικό Ταμιευτήριο Ελλάδος Ανώνυμη Τρα¬ 
πεζική Εταιρία με κωδικό αριθμό «400» και ειδικότερα 
από το ποσοστό 0,20% αυτού, διατίθεται στη διοίκηση 
του ΚΤΕΛ Ν. Ευρυτανίας Α.Ε. συνολικό χρηματικό ποσό 
250.000.00 Ευρώ, λόγω κατάρρευσης των κτιριακών 
εγκαταστάσεών του και με σκοπό την οικονομική ενί¬ 
σχυση του για την πραγματοποίηση των απαιτούμενων 
παρεμβατικών έργων και έργων ευπρεπισμού στις νέες 
κτιριακές εγκαταστάσεις αυτού. 

2. Εξουσιοδοτείται ο Προϊστάμενος της Διεύθυνσης 
Επιβατικών Μεταφορών για τη συμπλήρωση και έκδοση 
σχετικής επιταγής του Ταχυδρομικού Ταμιευτηρίου και 
την απόδοση του συνολικού ως άνω ποσού στο νόμιμο 
εκπρόσωπο του Υπεραστικού ΚΤΕΛ Ν. Ευρυτανίας Α.Ε. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 16 Δεκεμβρίου 2005 

Ο ΥΠΟΥΡΓΟΣ 

Μ. ΛΙΑΠΗΣ 
-♦- 

Αριθ. Οικ. 67181/6009 (5) 

Ορισμός μελών στο Επιστημονικό-Γνωμοδοτικό Συμβούλιο 
που συστάθηκε στο Υπουργείο Μεταφορών και Επικοι¬ 
νωνιών με την παρ. ζ του άρθρου 13 του ν. 2578/1998». 

Ο ΥΦΥΠΟΥΡΓΟΣ 

ΜΕΤΑΦΟΡΩΝ ΚΑΙ ΕΠΙΚΟΙΝΩΝΙΩΝ 

Έχοντας υπόψη: 

1. Τις διατάξεις: 

α. Του π.δ. 293/99 «Οργανισμός του Υπουργείου Μετα¬ 
φορών και Επικοινωνιών» (Α' 263), όπως τροποποιήθηκε 
και ισχύει. 

β. Την παρ. 4 εδ. ζ του άρθρου 8 του ν. 2266/1995 (ΦΕΚ 
256Α') όπως αντικαταστάθηκε από το άρθρο 13 του ν. 
2578/1998 (ΦΕΚ 30Α'). 

γ. Του π.δ. 29/99 «Διεξαγωγή διαγωνισμών για την ανά¬ 
θεση μελετών σε θέματα αρμοδιότητας του Υπουργείου 
Μεταφορών και Επικοινωνιών (Α' 32). 

δ) Του άρθρου 90 του π.δ. 63/05 «Κωδικοποίηση της 
νομοθεσίας για την Κυβέρνηση και τα Κυβερνητικά Όρ¬ 
γανα» (Α' 98). 

ε. του ν. 2690/99 «Κύρωση του Κώδικα Διοικητικής 
Διαδικασίας και άλλες διατάξεις» (Α' 45), όπως τροπο¬ 
ποιήθηκε και ισχύει. 

2. Την υπ’ αριθμ. 18674/4176/26.3.2004 απόφαση του 
Πρωθυπουργού και του Υπουργού Μεταφορών και Επι¬ 
κοινωνιών «Ανάθεση αρμοδιοτήτων του Υπουργού Με¬ 
ταφορών και Επικοινωνιών στον Υφυπουργό Μεταφορών 
και Επικοινωνιών» (Β' 535). 

3. Την ανάγκη ορισμού μελών στο Επιστημονικό - 
Γνωμοδοτικό Συμβούλιο, λόγω λήξης της θητείας τους 
(27.10.2005). 

4. Το γεγονός ότι από τις διατάξεις της παρούσας 
απόφασης δεν προκαλείται δαπάνη σε βάρος του Κρα¬ 
τικού προϋπολογισμού, αφού αυτή θα βαρύνει τις πι¬ 
στώσεις του ειδικού λογαριασμού του ν. δ. 638/1970 που 

τηρεί το Υπουργείο Μεταφορών και Επικοινωνιών στην 
Εθνική Τράπεζα της Ελλάδος (αριθμ. λογ. 541077-03), 
αποφασίζουμε: 

1. Ορίζουμε ως μέλη στο Επιστημονικό - Γνωμοδοτικό 
Συμβούλιο, που συστάθηκε στο Υπουργείο Μεταφορών 
και Επικοινωνιών με τη παρ. 4ζ του άρθρου 13 του ν. 
2578/1998, τους: 

α. Σταθόπουλο Αντώνιο, καθηγητή ΕΜΠ, με αναπλη¬ 
ρωτή του τον Μίντση Γεώργιο, καθηγητή ΑΠΘ. 

β. Λεωνίδα Κοτσαλή, καθηγητή Νομικής Σχολής Αθη¬ 
νών, με αναπληρωτή του τον Άρη Χαραλαμπάκη, κα¬ 
θηγητή του ΔΠΘ. 

γ. Ζωή Πρωτοψάλτη, Γενική Διευθύντρια Επικοινωνι¬ 
ών του Υπ.Μ.Ε., με αναπληρωτή τον Νισσήμ Μπενμα- 
γιώρ, Προϊστάμενο της Διεύθυνσης Πιστοποίησης του 
Υπ.Μ.Ε. 

δ. Βασίλειο Καλλιβωκά, Γ ενικό Διευθυντή Διοικητικής 
Υποστήριξης του Υπ.Μ.Ε., με αναπληρώτρια την Δήμητρα 
Δάγλα, Προϊστάμενη Τμήματος του Υπ.Μ.Ε. 

ε. Νικόλαο Σαγιά, Προϊστάμενο της Διεύθυνσης 
Οργάνωσης και Πληροφορικής, με αναπληρωτή τον 
Τριαντάφυλλο Παπατριανταφύλλου, Προϊστάμενο 
της Διεύθυνσης Εμπορευματικών Μεταφορών του 
Υπ.Μ.Ε. 


2. Ορίζουμε Εισηγητή του Συμβουλίου τον Μιλτιάδη 
Πρόβατά, Προϊστάμενο Τμήματος του Υπ.Μ.Ε., με ανα¬ 
πληρωτή τον Αργύριο Βερόγκο, Προϊστάμενο Τμήματος 
του Υπ.Μ.Ε., για τα θέματα των μεταφορών και τον 
Ηλία Νέγρη, Προϊστάμενο Τμήματος του Υπ.Μ.Ε., με ανα¬ 
πληρωτή τον Ηλία Τ σάνη, Προϊστάμενο Τ μήματος του 
Υπ.Μ.Ε., για τα θέματα των επικοινωνιών. 

3. Γραμματέα του Συμβουλίου ορίζουμε τον υπάλληλο 
του Υπ.Μ.Ε. Βασίλειο Σαρηγιαννίδη με αναπληρωτή τον 
υπάλληλο του Υπ.Μ.Ε. Δημήτριο Γιαλούρη. 

4. Έργο του Συμβουλίου είναι να γνωμοδοτεί για 
θέματα, οικονομικού και τεχνικού περιεχομένου του 
Υπουργείου Μεταφορών και Επικοινωνιών σύμφωνα 
με όσα ορίζονται στην παρ. 4α του άρθρου 13 του ν. 
2578/1998. 

5. Η θητεία των μελών του Συμβουλίου είναι ετήσια. 

Η απόφαση αυτή να δημοσιευθεί στην Εφημερίδα της 

Κυβερνήσεως. 

Παπάγου, 20 Δεκεμβρίου 2005 

Ο ΥΦΥΠΟΥΡΓΟΣ 

ΑΝΑΣΤΑΣΙΟΣ ΝΕΡΑΝΤΖΗΣ 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 




